31999R2543
L 307/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2543/1999 НА КОМИСИЯТА
от 1 декември 1999 година
относно номенклатурата на страните и териториите за външнотърговската статистика на Общността и статистиката на търговията между държавите-членки
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1172/95 на Съвета от 22 май 1995 г. относно статистиката, която се отнася до търговията със стоки на Общността и нейните държави-членки с трети страни (1), последно изменен с Регламент (ЕО) № 374/98 (2),
като има предвид, че:
(1)
съгласно член 9 от Регламент (ЕО) № 1172/95 въвеждането на номенклатурата на страните и териториите е от компетентността на Комисията;
(2)
версията на номенклатурата, която бе валидна на 1 януари 1999 г., бе дадена в приложението към Регламент (ЕО) № 2645/98 на Комисията (3);
(3)
от 1 януари 1999 г. номенклатурата на страните и териториите се базира на стандарт ISO алфа-2; за предпочитане е да има преходен период, който да позволи на държавите-членки да се адаптират към направените изменения; като има предвид, че е съществено, с цел опростяване, този преходен период, да завърши с влизането в сила на разпоредбите, ревизиращи правилата за единния административен документ;
(4)
мерките, предвидени в настоящия регламент, са в съответствие със становището на Комитета по статистиката, отнасяща се до търговията със стоки с трети страни,
ПРИЕ НАСТОЯЩИЯ РЕГЛАМЕНТ:
Член 1
Версията, валидна от 1 януари 2000 г. на номенклатурата на страните и териториите за целите на външнотърговската статистика на Общността и за статистиката на търговията между държавите-членки е дадена в приложението към настоящия регламент.
Член 2
Настоящият регламент влиза в сила на 1 януари 2000 г.
Въпреки това държавите-членки имат право да използват тризначните цифрови кодове, които също са показани в приложението към настоящия регламент, до влизането в сила на разпоредбите, които преработват приложения 37 и 38 към Регламент (ЕИО) № 2454/93 на Комисията (4).
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 декември 1999 година.